als_Latn dik_Latn sag_Latn
TIRANE-Shkrimtari dhe publicisti Preç Zogaj, e ka cilësuar një shfaqje tronditëse intervistën e transmetuar nga Klan, me vrasësin e dy femrave, Marjan Rroku. Sipas tij, lakmia për para s’po njeh mëshirë.
“Sindroma e audiencës me çdo çmim dha një shfaqje tronditëse këto ditë. Etja për shikueshmëri tregoi edhe një herë se nuk sheh kallot ku shkel dhe plagët që hap. Lakmia ka sy flakërues, por nuk ka fe, nuk ka mëshirë. Si mund të ndalet, si mund të korrigjohet kjo mynxyrë? Duhet të besojmë kurdoherë në zgjimin dhe rizgjimin e ndërgjegjes profesionale të gazetarëve “Parimi i ri” është njëra palë të nxjerrë në skenë tjetrën, siç ndodhi me intervistën e Rrokut, s’ka rëndësi me çfarë çmimi, s’ka rëndësi se të afërmit e viktimave që detyrohen të reagojnë do të ndiejnë sërish shqyerjen e plagës që ka vënë kore, por nuk shërohet kurrë”, zhkruan Zogaj për Panorama.
(d.b/BalkanWeb)
als_Latn als_Latn mos_Latn